Title: Sri Tiripura Rahasiyam
Description: இந்த ஸ்ரீ திரிபுர ரகசியம் என்ற நூலின் விசயங்கள் என்னவெனில், பிரம்மம்தான் மாயா சக்தியால், இத்தனை படைப்புக்களை படைத்ததுப் போன்று வேஷம் போட்டுக் கொண்டிருக்கிறது. பரமாத்மா ஜகத்தாகப் பரிணமித்தது, அதாவது, பிரம்மம் இந்த உலகமாக மாறியது என்பதை - பால் தயிராக மாறியது போன்று, என்று கூறினால், அது தவறு. காரணம், அப்படிக்கூறினால், பால் தயிராக மாறிய பின்பு, தயிர் மட்டும்தான் இருக்குமே தவிர பால் அங்கு இருக்காது. 

இதுப்போன்று, பரமாத்மா உலகமாக பரிணமித்தபின்பு, அவர் அங்கு இல்லாமல் போய் விட்டார் என்றால், அதுவும் மிகப்பெரிய தவறாகப் போய்விடும். அதனால், பரிணாமம் என்பது ஏற்பதற்கு இல்லை. பரமாத்மா தன்னில் தானாக சுத்த ஞான ஸ்வரூபமாக ஒரு பக்கம் இருந்துக்கொண்டே, மற்றொரு பக்கம் மாயையால் ஜீவ - ஜகத்துக்களாகத் தோன்றுகின்றார். 

“இதெல்லாம் ஒரே சத்வஸ்துவின் தோற்றம் மட்டுமே ஆகும். அதாவது, அந்த வஸ்து போடும் வேஷம்தான்! உதாரணமாக, ஒருவன் ஒரு வேஷத்தை போட்டுக் கொள்கின்றான் என்றால், அவன் அவனாக இல்லாமல் போய் விடுகின்றானா என்ன? அதுப்போன்றுதான், இந்த பிரபஞ்சத் தோற்றமே பிரம்மத்தின் வேஷம், கண்கட்டு வித்தை! அது எத்தனை விதமான வேஷங்களைப் போட்டாலும், பாதிக்கப்படாமல் அது அதுவாகவே (சத்வஸ்து ஏகமாகவே) அப்படியே இருந்துக்கொண்டேயிருக்கிறது” இதற்கு ******“விவர்த்த வாதம்”****** என்று பெயர்.
Subjects: Sri Tiripura Rahasiyam